เกล็ดเลือด 128000 นี้ถือว่าอันตรายไหม
สวัสดีค่ะ ส่วนค่าเกร็ดเลือด (platelet) ค่าปกติจะอยู่ในช่วง 150,000-450,000 /mL ซึ่งหากตรวจได้ 128,000 นั้น ถือว่าต่ำกว่าปกติ แต่ไม่ได้ต่ำอย่างมีนัยสำคัญ และยังไม่ได้ถือว่าอันตราย โดยเกล็ดเลือดในระดับนี้ ยังไม่ได้ทำให้เกิดภาวะเลือดออกเองได้ค่ะอย่างไรก็ตาม หากมีอาการหรือมีความผิดปกติอื่นๆ ของผลเลือดร่วมด้วย ก็ควรสอบถามกับแพทย์ที่ตรวจถึงการวินิจฉัยค่ะ หรือหากการตรวจเลือดนี้ เป็นการตรวจสุขภาพ แนะนำควรนำผลไปปรึกษากับแพทย์เพื่อตรวจติดตามซ้ำ หรือตรวจหาสาเหตุในกรณีที่มีอาการค่ะโดยสาเหตุของการเกิดภาวะเกล็ดเลือดต่ำ ได้แก่- โรคของไขกระดูก เช่น โรคไขกระดูกฝ่อ มะเร็งเม็ดเลือดขาว มะเร็งกระจายเข้าไขกระดูก การได้รับยาเคมีบำบัด การฉายรังสีรักษาเป็นต้น- การมีเกล็ดเลือดถูกทำลายมาก เช่น เป็นโรคภูมิแพ้ตนเองชนิดต่างๆ- เกล็ดเลือดถูกใช้มากไป เช่น มีภาวะติดเชื้อในกระแสเลือด- เกล็ดเลือดไปอยู่ในเนื้อเยื่อบางส่วนมากไป เช่น เนื้องอกหลอดเลือด ในม้ามที่โต- เป็นโรคติดเชื้อบางชนิด เช่น ไข้เลือดออก โรคติดเชื้อโมโนนิวคลิโอสิส